ai4bharat/Pralekha huggingface dataset:
صحت اور خاندانی بہبود کی وزارت
ڈاکٹر ہرش وردھن نے پرواسی بھارتیہ دوس کی سالانہ کانفرنس کے مکمل اجلاس کی صدارت کی
ہمیں دواؤں اور ویکسین کی عالمی قلت کو دور کرنے کے ایک تازہ لائحہ عمل کی ضرورت ہے
نئی دہلی،09 جنوری ، 2021 /صحت اور خاندانی بہبود کے مرکزی وزیر ڈاکٹر ہرش وردھن نے پرواسی بھارتیہ دوس کی سالانہ کانفرنس کے ’’صحت، معیشت ، سماجی اور بین الاقوامی تعلقات کے تناظر میں کووڈ کے بعد کے چیلنجوں کے سلسلے میں مکمل اجلاس ویڈیو کانفرنس کے ذریعے صدارت کی‘‘ ۔ یہ 16واں کنوینشن موتھما ہال میں منعقد کیا جا رہا ہے جس کا موضوع ہے ’کووڈ کے بعد کے چیلنجوں کا سامنا‘‘۔
صحت کے مرکزی وزیر نے اپنے تقریب میں اس طرح کے عالمی بحران کے دوران عالمی شرکات داری کی ضرورت پر توجہ دینے کے لیے کہا۔ انہوں نے کہا ’’حالیہ وبا سے ہنگامی حالات کے تئیں انسانوں کی حساسیت کا اظہار ہوتا ہے جس سے اس بات کی پہچان ہوتی ہے کہ ہمیں اور زیادہ رفتار اور پہلے سے سوچے سمجھے طریقے سے کام کرنے کی اشد ضرورت ہے۔ اس طرح کے عالمی بحران کے دوران خطروں سے نمٹنے کے لیے ہمیں عالمی حفظان صحت میں اپنے مفاد اور سرمایہ کاری کو نئی زندگی دینے کے لیے عالمی شراکت داری کو مزید مستحکم بنانے کی ضرورت ہے۔ ہمیں اپنے وسائل کو جمع کر کے اور ایک دوسرے کی مدد کر کے ، ایک دوسرے کے ساتھ اشتراک کر کے ان خراب حالات پر غلبہ حاصل کرنے کی ضرورت ہے۔ ہمیں بیمارریوں کی وجہ سے ہونے والی اموات میں کمی لانے کے ایک زبردست لائحہ عمل کی ضرورت ہے۔ ہمیں دواؤاو اور ویکسین کی عالمی قلت سے نمٹنے کے لیے ایک تازہ لائحہ عمل کی ضرورت ہے۔ میں اس مقاصد اور لائحہ عل پر آپ کے ساتھ مل کر کام کرنا چاہوں گا۔ آپ سبھی لوگوں کے ساتھ جنہیں بہت سے ملکوں کا وسیع تجربہ ہے لگاتار سرگرم رہنے کی وجہ سے اصلاحات کی جا سکیں گی اور دیرپا ترقیاتی مقاصد کو حاصل کرنے کی جانب پیش قدمی میں تیزی لانے میں مدد ملے گی۔ عالمی سطح پر صحت بیمے کو انتہائی نتیجہ خیز مستعید اور وسائل کے بامقصد استعمال میں مدد ملے گی۔ ‘‘
اس سلسلے میں بھارت کی قیادت کی سیاسی عہدبستگی کا ذکر کرتے ہوئے انہوں نے کہا ’’وزیراعظم جناب نریندر مودی کی مجموعی قیادت میں حکومت اپنے مقاصد کے تئیں سرگرم ہیں اور پچھلے سال 8 جنوری کو نوویل وائرس پر پہلی میٹنگ منعقد کی گئی تھی۔ حکومت نے 29 مارچ 2020 کو 11 بااختیار گروپ تشکیل دیے تھے یہ گروپ ملک میں کووڈ – 19 سے نمٹنے کے مختلف پہلوؤں پر تشکیل دیے گیے تھے تاکہ طبی ہنگامی حالات سے متعلق منصوبے سے لے کر ٹکنالوجی اور اعداد و شمار کے بندوبست تک کے معاملات پر فیصلے کیے جا سکیں۔ ‘‘
ملک کی لگاتار کوششوں کے مثبت نتائج کو سراہتے ہوئے ’’جنوری میں کووڈ جانچ کے لیے محض ایک لیباریٹری کی صورتحال سے لے کر فی الحال اب 2316 لیباریٹریز ہیں جن میں کووڈ -19 ٹیسٹنگ کی جاتی ہے۔ فی الحال ایک دن میں 10 لاکھ سے زیادہ ٹیسٹ کیے جاتے ہیں۔ ہم زیرو سطح سے اب ملک ہی میں تیار کی گئی صلاحیتوں کی وجہ سے 10 لاکھ کٹس تیار کرنے کی صلاحیت پر پہنچ گیے ہیں۔
ڈاکٹر ہرش وردھن نے وزیراعظم کی طرف سے شروع کیے گیے پروجیکٹ آیوشمان بھارت پر بھی اظہار خیال کیا۔ 50 کروڑ سے زیادہ لوگوں کو مفت صحت بیمہ فراہم کرنے کے لیے عالمی صحت کے شعبے میں یہ ایک اہم اسکیم ہے جو دنیا بھر کی صحت بیمے کی سب سے بڑی اسکیم ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –242
(Visitor Counter : 124
عملے، عوامی شکایات اور پنشن کی وزارت
لوک پال کا کام
شمال مشرقی ریاستوں کی ترقی کے مرکزی وزیر مملکت  نیز وزیراعظم کے دفتر، عملہ، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نےآج لوک سبھا میں ایک سوال کے تحریری جواب میں بتایا کہ لوک پال کا ادارہ مارچ 2019 میں چیئرپرسن اور آٹھ اراکین کی تقرری کے بعد سے کام کررہا ہے۔ لوک پال ایک خود مختار قانونی ادارہ ہے جس کو لوک پال اور لوک آیکت ایکٹ 2013 کی دفعہ 3 کے تحت قائم کیا گیا ہے۔ مذکورہ ایکٹ کی دفعہ 48 کے مطابق لوک پال کو اپنے کام سے متعلق ایک رپورٹ سالانہ صدر جمہوریہ کو پیش کرنی ہے، جس کو پارلیمنٹ کے دونوں ایوانوں میں پیش کی جائے گی۔
حکومت نے متعدد سطحوں بشمول جوائنٹ سکریٹری، ڈائریکٹر/ ڈپٹی سکریٹری، انڈر سکریٹری، سیکشن آفیسر، اکاؤنٹ آفیسر کے ساتھ ساتھ سکریٹری کے کام سے متعلق اور دیگر معاون عملہ کیلئے 124 عہدوں کی منظوری دی ہے۔
م ن۔م ع۔ ع ن
U NO: 5693
(Visitor Counter : 75
بھارت کا مسابقتی کمیشن
کمپٹیشن کمیشن آف انڈیا  نے ٹی ایس راجم ربرس پرائیویٹ لمیٹڈ اور دھین رام موبلیٹی سولوشن پرائیویٹ لمیٹڈ کے ذریعے ٹی وی ایس سپلائی چین سولوشن پرائیویٹ لمیٹڈ میں مخصوص شیئر ہولڈنگ کے حصول کو منظوری دی
نئی دہلی، یکم ؍ستمبر : کمپٹیشن کمیشن آ ف انڈیا  نے کمپٹیشن ایکٹ ، 2002 کے سیکشن 31  کے تحت ٹی ایس راجم ربرس پرائیویٹ لمیٹڈ  اور دھین رام موبلیٹی سولوشن پرائیویٹ لمیٹڈ  کے ذریعے ٹی وی ایس سپلائی چین سولوشن پرائیویٹ لمیٹڈ  میں مخصوص شیئر ہولڈنگ کے حصول کو منظوری دی۔
مجوزہ لین دین میں اکوائرر 1 اور اکوائرر 2  کی جانب سے ہدف کے اضافی شیئر ہولڈنگ کا حصول شامل ہے۔ مجوزہ لین دین سی ڈی پی کیو پرائیویٹ اکیویٹی ایشیا ء پرائیویٹ لمیٹڈ  سے ثانوی خریداری کے ذریعے کیا جائے گا۔
اکوائررس  ٹی وی ایس موبلیٹی پرائیویٹ لمیٹڈ کی مکمل ملکیت والی ذیلی کمپنیاں ہیں، جس کی ملکیت اور کنٹرول جناب ٹی ایس راجم فیملی کے پاس ہے۔ ٹی ایس راجم فیملی کے اراکین ٹارگیٹ کمپنی کے پروموٹرس ہیں۔ ٹارگیٹ کمپنی ایک غیر مندرج سرکاری کمپنی ہے اور یہ اپنی ذیلی کمپنیوں کے ساتھ ملک اور بیرون ملک لاجسٹکس ؍ سپلائی چین سولوشن خدمات کی فراہمی میں مصروف ہیں۔
سی سی آئی کا تفصیلی حکم بعد میں آئے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ ق ر
8530U-
(Visitor Counter : 144
وزارتِ تعلیم
ڈاکٹر رمیش پوکھریال نشنک نے کیندریہ ودیالیہ سنگٹھن، نوودیہ ودیالیہ سمیتی، نیشنل اسکول آف اوپن اسکولنگ اور
سینٹرل بورڈ آف سکینڈری ایجوکیشن کی جائزہ میٹنگ کی صدارت کی
نئی دلّی، 11 جون/ فروغ انسانی وسائل کے مرکزی وزیر ڈاکٹر رمیش پوکھریال ’ نشنک‘ نے گزشتہ روز 11 جون کو نئی دلّی میں فروغ انسانی وسائل کی وزارت کے تحت تنظیموں کے ساتھ ایک دیگر جائزہ میٹنگ کے دور کی صدارت کی۔ کیندریہ ودیالیہ سنگٹھن ، نوودیہ ودیالیہ سمیتی ، نیشنل انسٹی ٹیوٹ آف اوپن اسکولنگ  اور سینٹرل بورڈ آف سیکنڈری ایجوکیشن  کے سینئر افسران نے وزیر موصوف کو اپنی اپنی تنظیموں کی جانب سے اٹھائے گئے اقدامات اور حاصل کردہ کامیابیوں کی پیش رفت سے آگاہ کیا۔
مرکزی وزیر جناب پوکھریال نے تمام اداروں کو معیار اور صلاحیت میں اضافے کے لئے تمام خالی نشستوں کو پُر کرنے کی ہدایت جاری کی۔ وزیر موصوف نے کہا کہ تمام طلباء کو معیاری تعلیم فراہم کرانا ہماری ذمہ داری ہے۔ انہوں نے مزید کہا کہ ووکیشنل تعلیم اور ہنر مندی کی تعلیم کو تمام اداروں میں فروغ دیا جانا چاہئیے۔
وزیر موصوف کو آئندہ منعقد ہونے والے پی آئی ایس اے امتحان کے بارے میں مطلع کیا گیا جس میں کیندریہ ودیالیہ، نوودیہ ودیالیہ اور مرکز کے زیر انتظام علاقہ چنڈی گڑھ کے اسکول حصہ لیں گے۔ وزیر موصوف نے آئندہ منعقد ہونے والے بین الاقوامی یوگا ڈے کی تیاریوں کا بھی جائزہ لیا۔
فروغ انسانی وسائل کے وزیر نے 15 لاکھ غیر تربیت یافتہ اساتذہ کو تربیت فراہم کرنے کے لئے این آئی او ایس کی کوششوں کی ستائش کی۔ انہوں نے نیشنل انسٹی ٹیوٹ آف اوپن اسکولنگ کے بنیادی تعلیمی پروگرام کا جائزہ لیا۔ وزیر موصوف نے کے وی ایس، این وی ایس اور سی بی ایس ای کے ذریعہ حاصل کردہ کامیابیوں کے لئے ان کی بھی ستائش کی۔
۔۔۔۔۔۔
U. 2388
(Visitor Counter : 35
محنت اور روزگار کی وزارت
بے روزگاری کی شرح سے متعلق خبروں کی تردید
نجی تنظیموں کے سروے عام طور پر نہ تو سائنسی ہوتے ہیں نہ ہی بین اقوامی طور پر منظور شدہ اصولوں پر مبنی
روزگار اور بے روزگاری سے متعلق سرکاری اعداد و شمار شماریات اور پروگرام کے نفاذ کی وزارت کی طرف سے جاری کئے جاتے ہیں جو وقفے وقفے سے لیبر فورس کے سروے پر مبنی ہوتے ہیں
وقفے وقفے سے لیبر فورس کے سروے کے مطابق روزگار کی منڈی نہ صرف عالمی وبا کووڈ-19 کے جھٹکے بحال ہوئی ہے بلکہ عالمی وبا سے پہلے کے پیمانے سے بھی بلند سطح پر ہے
دسمبر 2022 کے دوران بے روزگاری کی اونچی شرح سے متعلق جو خبریں میڈیا کے بعض حلقوں میں شائع ہوئی ہیں وہ ایک نجی کمپنی کے سروے پر مبنی ہیں۔یہ ادراک ضروری ہے کہ بہت سی نجی کمپنیاں/تنظیمیں اپنے اپنے طریقے سے سروے کرتی ہیں، جو عام طور پر نہ تو سائنسی ہوتے ہیں اور نہ ہی بین اقوامی طور پر منظور شدہ اصولوں پر مبنی۔مزیدیہ کہ بے روزگاری کی زیادہ رپورٹنگ یا کم رپورٹنگ روزگار کے رُخ پر ان کمپنیوں/تنظیموں کے ذریعہ استعمال کردہ طریقہ کار میں عام طور پر تعصب پایا جاتا ہے۔ اس کی وجہ یہ ہے کہ ان کے نمونے لینے اور روزگار/بے روزگاری سے متعلق اعدادو شمار یکجا کرنے کے کے اپنے طریقے ہوتے ہیں۔ ایسے سروے کے نتائج کو احتیاط کے ساتھ خاطر میں لانا چاہیے۔
روزگار اور بے روزگاری سے متعلق سرکاری اعداد و شمار شماریات اور پروگرام کے نفاذ کی وزارت کی طرف سے جاری کئے جاتے ہیں جو وقفے وقفے سے لیبر فورس کے سروے پر مبنی ہوتے ہیں۔ وقفے وقفے سے لیبر فورس کے سروے کی جولائی 2020 سے جون 2021 تک کی تازہ ترین سالانہ رپورٹ کُل ہند سطح پر تخمینوں کے لیے دستیاب ہے۔ وقفے وقفے سے لیبر فورس کے سروے کی سہ ماہی رپورٹ شہری علاقوں کے لیے شماریات اور پروگرام کے نفاذ کی وزارت کی طرف سے بھی جاری کی جاتی ہے۔ جولائی سے ستمبر 2022 تک کی سہ ماہی رپورٹیں دستیاب ہیں۔
وقفے وقفے سے لیبر فورس کے سروے کی دستیاب رپورٹ کے مطابق ورکرز کی آبادی کا تناسب یعنی 15 سال یا اس سے زیادہ عمر کے افراد کے لیے روزگار کا تناسب جولائی تا ستمبر 2022 کے دوران 44.5 فی صد تھا جبکہ 2019 میں اسی سہ ماہی کے دوران یہ تناسب 43.4 فی صد تھا۔ جولائی تا ستمبر 2022 بے روزگاری کی شرح 7.2 فیصد رہی جو 2019 میں جولائی تا ستمبر 8.3 فیصد تھی۔ وقفے وقفے سے لیبر فورس کے اس طرح کے سروے کے اعداد و شمار سے پتہ چلتا ہے کہ روزگار کی منڈی نہ صرف عالمی وبا کووڈ-19 کے جھٹکے بحال ہوئی ہے بلکہ عالمی وبا سے پہلے کے پیمانے سے بھی بلند سطح پر ہے۔
وزارت خزانہ
اٹل پنشن یوجنا میں حکومت ہند کے تعاون کے لئے 121 کروڑ روپئے جاری کیے گئے
12؍اپریل 2018 تک اے پی وائی کے تحت سبسکرائبرس کی تعداد 97.60 لاکھ سے زیادہ
نئی دہلی۔17؍اپریل۔اٹل پنشن یوجنا  پر اے پی وائی سروس پرووائیڈرس کے ذریعے عمل درآمد کیا جارہا ہے۔ جس میں ملک بھر کے شہری اور دیہی دونوں علاقوں میں سرکاری شعبے کے بینک ، پرائیویٹ شعبے کے بینک، علاقائی دیہی بینک، کو آپریٹیو بینک اور ڈاک محکمہ شامل ہیں۔ اے پی وائی کے تحت 12 اپریل 2018 تک سبسکرائبرس کی مجموعی تعداد 97 لاکھ 60 ہزار سے تجاوز پرچکی تھی۔
اس اسکیم کے تحت حکومت ہند کی طرف سے ان لوگوں کیلئے تعاون فراہم کیا گیا ہے جنہوں نے 31 مارچ 2016 سے پہلے ، زیادہ سے زیادہ 1000 روپئے تک کے سبسکرائبرس کنٹری بیوشن کی 50 فیصد رقم کے ساتھ اندراج کرالیا ہے۔ یہ سبسکرائبرس 16-2015 سے 20-2019 تک کے پانچ سال کے عرصے کے لئے مشترکہ کنٹریبوشن کے اہل ہوں گے۔ وہ سبسکرائبرس جو انکم ٹیکس ادا نہیں کرتے اور نہ ہی وہ کسی دیگر سماجی سیکورٹی اسکیم میں شامل ہیں ، حکومت ہند کے اس مشترکہ کنٹری بیوشن کے ا ہل ہیں۔
مندرجہ بالا باتوں کو پیش نظر رکھتے ہوئے حکومت ہند نے پی ایف آر ڈی اے کے ذریعے تقریباً 14 لاکھ اہل سبسکرائبرس کے لئے مالی سال 17-2016 کے لئے مشترک کنٹریبیوشن جاری کیا گیا ہے جو 122.92 کروڑ کے بقدر ہے۔ جن سبسکرائبرس کا کنٹریبیوشن مارچ 2017 تک ان کے اے پی وائی کھاتے میں زیرالتوا ہے انہیں مشترکہ کنٹریبیوشن ادا نہیں کیا جائیگا۔ پی ایف آر ڈی ا ے کی طرف سے انہیں صلاح دی جاتی ہے کہ وہ اپنا اے پی وائی کھاتہ لگاتار جاری رکھیں تاکہ وہ حکومت ہند کا مشترک کنٹریبیوشن حاصل کرسکیں۔ حکومت ہند کا مشترکہ کنٹریبیوشن اسی وقت قابل ادا ہے جب کھاتے مستقل ہوں اور حکومت ہند کی طرف سے اس مشترکہ کنٹریبیوشن قابل تسلیم ہو جسے سبسکرائبرس کے بچت بینک کھاتے میں بھیج دیا جائیگا۔
اٹل پنشن یوجنا کے تحت60 سال کی عمر یا اس سے زیادہ کے افراد کو 1000 روپئے سے .5000 روپئے کے درمیان کم سے کم پنشن گارنٹی فراہم کی جاتی ہے۔
U-2119
(Visitor Counter : 54
خواتین اور بچوں کی ترقیات کی وزارت
غذائیت سے متعلق عالمی رپورٹ
حکومت نے غذائی قلت کے مسئلے کو اعلی ترجیح دیتی ہے اور یہ ملک میں غذائیت کے نتائج کو بہتر بنانے کے لیے پرعزم ہے اور ملک میں غذائی قلت کے مسئلے سے نمٹنے کے لیے امبریلاانٹگریٹیڈچائلڈ ڈیولپمنٹ سروسز اسکیم  کے تحت آنے والی خدمات، پردھان منتری مترووندنا یوجنا اور نوعمرلڑکیوں کے لیے اسکیم نافذ کرتی ہے۔
اس کے علاوہ غذائیت کے مواد کومستحکم کرنے، اس کی ترسیل، فروغ اور طریقوں پر توجہ دینے نیز صحت وتندرستی کے علاوہ قوت مدافعت کی پرورش کرنے اور پائیدار ترقی کے اہداف کے حصول کے لیے غذائیت کے معیار کوبہتر بنانے اور تسلیم شدہ لیبارٹریوں میں جانچ کے نظم ونسق کو مضبوط بنانے کی ٹیکنالوجی کو بہتربنانے کےاقدامات کیے گئے ہیں۔حکومت نے ریاستوںاور مرکز کے زیرانتظام علاقوں کو ہدایت دی ہے کہ اس بات کو یقینی بنایاجائے کہ اضافی تغذیہ کامعیارفوڈسیفٹی اینڈ اسٹینڈرس ایکٹ مجریہ 2006 کے تحت وضع کردہ معیار کے تحت قواعد وضوابط کے مطابق ہے۔ریاستوں اورمرکز کے زیرانتظام علاقوں کو مشورہ دیاگیا ہے کہ وہ غذائیت اور متعلقہ بیماریوں کی روک تھام کے لیے آیوش نظام کو فروغ دیں۔غذائی تنوع میں واقع فرق کو پورا کرنے کے لیے آنگن واڑی مراکز میں پوشن واٹیکاس کی نشوونما کے لیے ایک پروگرام شروع کیا گیا ہے جس میں غذائیت کے طریقوں میں روایتی علم کا فائدہ اٹھایاجائے گا۔
یہ اطلاع خواتین اور بچوں کی بہبود کی مرکزی وزیرمحترمہ اسمرتی زوبین ایرانی نے آج لوک سبھا میں ایک تحریری جواب میں فراہم کی۔
وزارت دفاع
رکشامنتری نے راجدھانی میں یوم یوگا تقریبا ت کی قیادت کی
نئی دہلی،21جون :رکشامنتری ، جناب راج ناتھ سنگھ نے آج یہاں پانچویں بین الاقوامی یوم یوگا کے موقع پر راشٹرپتی بھون کے نزدیک شاندارراج پتھ پریوگا مشقوں میں شرکت کرنے والے ہزاروں افراد کی قیادت کی ۔ وزیراعظم نے آیوش کی وزارت میں وزیرمملکت آزادانہ چارج جناب شری پد جیسونائک کے ہمراہ رانچی میں یوگاتقریب میں قوم کی قیادت کی ۔
یوگا کی مشقیں کرنے والے جن میں بیسیوں بچے بھی شامل تھے رکشامنتری نے کہاکہ یوم یوگا انسانی تہذیب کے لئے ایک تاریخی دن بن گیاہے ۔ یوگا پوری دنیا کو ایک ساتھ لانے میں اہم رول اداکررہاہے اور ٹوکیو سے سانفرانسسکو تک کے لوگ یوگا کے ذریعہ سورج کی صبح کی کرنوں کا استقبال کررہے ہیں ۔
وزیراعظم جناب مودی کی ثقافتی ڈپلومیسی کی تعریف کرتے ہوئے جناب سنگھ نے کہاکہ اقوام متحدہ میں 177ملکوں نے یوم یوگا کی تجویز کی حمایت کی جو کہ ایک بے مثال عمل ہے ۔ انھوں نے ان خدشات کو دورکیاکہ یوگاکا تعلق کسی مذہب سے ہے ۔ انھوں نے کہاکہ یہ مذہب سے ماوراہے اور پوری انسانیت کے لئے ہے ۔ انھو ںنے کہاکہ یہاں تک کے اسلامی ملکوں نے بھی تجویز کی حمایت کی جواپنے آپ میں اس پوائنٹ کو ثابت کرتاہے ۔
ماحولیات ، جنگلات اورآب وہواکی تبدیلی نیز اطلاعات ونشریات کے وزیرجناب پرکاش جاوڈیکر ، گواکے وزیراعلی ٰ جناب پرمود ساونت ، سکم کے وزیراعلیٰ ، جناب پریم سنگھ تمنگ ، ثقافت کی وزارت میں وزیرمملکت اورسیاحت کے وزارت میں وزیرمملکت  جناب پرہلاد سنگھ پٹیل ، دہلی کے لیفٹیننٹ گورنرجناب انل بیجل اور بہت سے دیگر اہم شخصیات نے بھی یوگا کی مشقوں میں شرکت کی ۔
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے کہا بیرون ملک مقیم کئی ہندوستانی نژاد سائنسدان وطن واپس آنے کے خواہشمند ہیں اور اس کا سہرا وزیر اعظم نریندر مودی کی طرف سے بنائے گئے سازگار ماحول کو جاتا ہے
ڈاکٹر جتیندر سنگھ نے بائیو ٹیکنالوجی ڈیپارٹمنٹ کے 36 ویں یوم تاسیس کے موقع پر ایک تقریب سے خطاب کیا؛ ”کم حکومت زیادہ حکمرانی“ کی طرف ایز آف ڈوئنگ سائنس کے لیے نئی ہدایات جاری
وزیر موصوف نے راملنگسوامی ری انٹری فیلوشپ کانکلیو کا بھی افتتاح کیا
بایو ٹکنالوجی کے شعبہ نے بایو ٹکنالوجی کے تمام پہلوؤں کی ترقی میں تعاون کیا ہے اور بایو ٹکنالوجی کا بہترین دور آنا باقی ہے: ڈاکٹر جتیندر سنگھ
مرکزی وزیر مملکت  سائنس اور ٹیکنالوجی؛ وزیر مملکت  ارضیاتی سائنسز؛ ایم او ایس پی ایم او، پرسنل، عوامی شکایات، پنشن، جوہری توانائی اور خلا، ڈاکٹر جتیندر سنگھ نے کہا کہ ہندوستان آج ایک طرح سے ریورس برین ڈرین کا مشاہدہ کر رہا ہے جس میں کئی ہندوستانی نژاد سائنسدان بیرون ملک واپس آنے کے خواہشمند ہیں اور اس کا سہرا وزیر اعظم نریندر مودی کے ذریعہ تیار کردہ بہتر ماحول کو جاتا ہے۔
مرکزی وزیر ریجنل سینٹر آف بایو ٹکنالوجی فرید آباد، ہریانہ میں بایو ٹکنالوجی کے شعبہ کے 36ویں یوم تاسیس کے موقع پر منعقدہ ایک تقریب سے خطاب کر رہے تھے۔
وزیر موصوف نے ایز آف ڈوئنگ سائنس کے لیے نئے رہنما خطوط بھی جاری کیے۔ راملنگاسوامی ری انٹری فیلوشپ کانکلیو کا افتتاح کرنے کے ساتھ ساتھ ”کم حکومت زیادہ حکمرانی“ اور راملنگسوامی ری انٹری فیلو شپ کا افتتاح کیا۔ راملنگاسوامی ری انٹری فیلوشپ محکمہ بائیو ٹیکنالوجی کی ایک باوقار اسکیم ہے، جو 2006-07 میں شروع کی گئی تھی جس کا مقصد بیرون ملک کام کرنے والے ہندوستانی سائنسدانوں کو واپس لانا تھا۔
ڈاکٹر جتیندر سنگھ نے بایو ٹکنالوجی کے شعبہ کو اس کے 36ویں یوم تاسیس پر مبارکباد دی اور کہا کہ گزشتہ 36 سالوں میں ڈی بی ٹی نے پورے ملک میں بائیو ٹیکنالوجی کی تحقیق اور ترقی، تعلیم اور اختراع کو متاثر کیا ہے۔
ڈاکٹر جتیندر سنگھ نے کہا کہ ڈی بی ٹی کے پاس بنیادی، ابتدائی اور تاخیری انتقالی تحقیق اور انٹرپرینیورشپ کی سہولت کے لیے ایک مضبوط ماحولیاتی نظام تشکیل دے کر بائیو ٹیکنالوجی کو فروغ دینے اور اس کی پرورش کرنے کا مینڈیٹ ہے اور بائیو ٹیکنالوجی کے تمام شعبوں میں پالیسیوں اور رہنما خطوط کی فارمولا سازی بھی ہے۔ یہ تحقیق، اختراعات اور ٹیکنالوجی کے فروغ کے ذریعے حاصل کیا جا رہا ہے جو مصنوعات کی ترقی کی طرف لے جاتا ہے۔
ڈاکٹر جتیندر سنگھ نے کہا کہ ڈی بی ٹی نے ملک بھر میں تھیم پر مبنی 15 خود مختار ادارے بھی قائم کیے ہیں۔ ایک بین الاقوامی ادارہ یعنی نئی دہلی مرکز برائے بین الاقوامی مرکز برائے جینیٹک انجینئرنگ اینڈ بائیو ٹیکنالوجی اور حیاتیات کی تیاری اور اختراعی ماحولیاتی نظام کو فروغ دینے اور پرورش کے لیے دو پبلک سیکٹر انڈرٹیکنگس BIBCOL اور BIRAC بھی قائم کیے گئے ہیں۔
مرکزی وزیر نے کووڈ-19 وبا کی تخفیف کے لیے DBT کے قابل ستائش کردار کا بھی خاکہ پیش کیا اور خاص طور پر مشن کووڈ تحفظ کے تحت، DBT نے کووڈ-19 کے خلاف ویکسین تیار کرنے میں اہم کردار ادا کیا ہے۔
ڈاکٹر جتیندر سنگھ نے کہا کہ ہندوستان میں بایو ٹیکنالوجی کا شعبہ پچھلی تین دہائیوں میں تیار ہوا ہے اور اس نے صحت، زراعت وغیرہ سمیت مختلف شعبوں میں اہم تعاون کیا ہے۔ سرکاری اور نجی دونوں شعبوں سے ملنے والی زبردست حمایت کی وجہ سے، بایو ٹیکنالوجی کے شعبے میں تیزی دیکھی گئی ہے۔
اس موقع پر، ڈی بی ٹی کے یوم تاسیس کا لیکچر پدما سنتوش یادو نے دیا، جو ماؤنٹ ایورسٹ کو دو بار سر کرنے والی پہلی خاتون تھیں۔ انھون نے سائنسدانوں اور ساتھیوں کے ساتھ کوہ پیمائی کے اپنے تجربات اور چیلنجز کا اشتراک کیا۔
وزارت خزانہ
جی ایس 2024 کے 6.18 فیصد حصے کی فروخت کے لیے نیلامی، جی ایس 2033 کے 7.57 فیصد حصے کے لیے فروخت  کی نیلامی اور جی ایس 2050 کے 7.16 فیصد حصے کی فروخت  کے لیے نیلامی
نئی دہلی،24اپریل2020، بھارت سرکار نے سرکاری اسٹاک 2024 کے 6.18 فیصد حصے کے لیے قیمت پر مبنی نیلامی کے ذریعے مشتہر شدہ رقم9 ہزار کروڑ  کے لیے فروخت  کا اعلان کیا ہے۔ سرکاری اسٹاک 2033 کے 7.57 فیصد حصے کے لیے قیمت پر مبنی نیلامی کے ذریعے 4 ہزار کروڑ روپئے کی مشتہر شدہ رقم  کے لیے۔  سرکاری اسٹاک 2050 کے 7.16 فیصد کے لیے قیمت پر مبنی نیلامی کے ذریعے 6 ہزار کروڑ روپئے کی مشتہر شدہ رقم  کے لیے فروخت  کا اعلان کیا ہے۔ کول کو یہ اختیار ہوگا کہ وہ متذکرہ بالا ہر ایک یا ان میں سے کسی ایک تمسکات کے لیے 2 ہزار کروڑ روپئے کا فاضل سبکرپشن اپنے پاس رکھ سکتا ہے۔نیلامی کا کام کئی قیمت والے طریقے کے ذریعے انجام دیا جائے گا۔ نیلامی 30 اپریل 2020  کو ریزرو بینک آف انڈیا ، ممبئی آفس، پورٹ ممبئی کے ذریعے کی جائے گی۔
حصص کی فروخت کی مشتہر شدہ رقم کا 5 فیصد تک مجاز اور اداروں کو سرکاری تمسکات کی نیلامی میں غیر مقابلہ جاتی نیلامی سہولت اسکیم کے تحت الاٹ کیا جائے گا۔
نیلامی کے لیے مقابلہ جاتی اور غیر مقابلہ جاتی دونوں طرح کی بولیاں 30 اپریل 2020 کو ریزروبینک آف انڈیا کور بینکنگ سولیوشن سسٹم پر الیکٹرانک فارمیٹ میں پیش کی جائیں گی۔ غیر مقابلہ جاتی بولیاں صبح ساڑھے 10 بجے سے گیارہ بجے صبح کے دوران پیش کی جائیں گی اور مقابلہ جاتی بولیاں صبح ساڑھے 10 بجے سے دوپہر ساڑھے گیارہ بجے کے دوران پیش کی جائیں گی۔
نیلامی کے نتائج کا اعلان 30 اپریل 2020 کو  کے دن کیا جائے گا۔ اور کامیاب بولی لگانے والوں کی طرف سے ادائیگی 4 مئی 2020  کو کی جائے گی۔
‘وین ایشوڈ ٹرانزیکشن ان سینٹرل گورنمنٹ سکیورٹیز’ کے رہنما خطوط کے مطابق اسٹاک ‘‘وین ایشوڈ’’ تجارت کے مجاز ہوں گے۔ یہ رہنما خطوط ریزرو بینک آف انڈیا نے اپنے سرکولر نمبر آر بی آئی /2018-19/ 25 مورخہ 24 جولائی 2018 کو جاری کیے تھے جنمیں وقتا فوقتاً ترمیم کی گئی ہے۔
وزیراعظم کا دفتر
وزیراعظم نے لوگوں سے نموایپ پر 25 ستمبر 2022 کے من کی بات پر مبنی کوئز میں حصہ لینے کےلئے کہا
وزیراعظم جناب نریندر مودی نے لوگوں سے نموایپ پر 25 ستمبر 2022 کے من کی بات پر مبنی کوئز میں حصہ لینے کےلئے کہا ہے۔ جناب مودی نے یہ بھی بتایا ہے کہ اس بار کے من کی بات پروگرام میں جنگلی حیات سے ماحولیات تک اور ثقافت سے ہندوستان کی گراں مایہ تاریخ تک بہت سے موضوعات کااحاطہ کیا گیا ہے ۔
وزیراعظم نے ٹویٹ کیا :
’’حالیہ من کی بات پروگرام میں ہم نے جنگلی حیات سے ماحولیات اور ثقافت سے ہندوستان کی گراں مایہ تاریخ تک بہت سے موضوعات کا احاطہ کیا ہے ۔ نموایپ پر ایک بہت دلچسپ کوئز پروگرام موجود ہے ، جس میں حصہ لینے کے لئے میں آپ لوگوں سے پرزور اپیل کرتاہو ں ‘‘۔
نوجوانوں کے امور اور کھیل کود کی وزارت
پیرس اولمپکس 2024 کے لئے اولین اعلیٰ سطحی کمیٹی میٹنگ کی صدارت کھیل کود کے مرکزی وزیرکھیل نے کی، انڈین اولمپک ایسوسی ایشن اور امور نوجوانان اور اسپورٹس کی وزارت کے نمائندوں کی شرکت
اطلاعات و نشریات اور نوجوانوں کے امور اور کھیل کے مرکزی وزیر جناب انوراگ سنگھ ٹھاکر نے وزارت کے مملکتی وزیر جناب نسیت پرمانک کے ساتھ آج پیرس اولمپکس 2024 کے لیے اولین اعلیٰ سطحی کمیٹی کی میٹنگ کی صدارت کی۔
میٹنگ میں جس میں امورِ نوجوانان اور اسپورٹس کی وزارت، اسپورٹس اتھارٹی آف انڈیا  اور انڈین اولمپک ایسوسی ایشن  کے نمائندوں نے شرکت کی، پیرس اولمپکس کے روڈ میپ پر مفصّل تبادلہ خیال کیا گیا۔ اولمپکس کے کھیل اگلے سال ہونے والے ہیں۔ امیٹنگ میں اس سال ہانگ زو میں ہونے والے ایشین گیمز کی تیاریوں کے بارے میں بھی تازہ جان کاری حاصل کی گئی۔
میٹنگ کے بارے میں اظہارِ خیاؒل کرتے ہوئے جناب انوراگ سنگھ ٹھاکر نے کہا کہ اس بات کو یقینی بنانے کی مسلسل کوششیں کی جا رہی ہیں کہ ہمارے ایتھلیٹس ایشین گیمز میں اچھی کارکردگی کا مظاہرہ کریں اور ہندوستان کی بھی اس سال ہانگ زو میں کارکردگی بہترین رہے۔ ہمارے ایم او سی  کے اراکین ہر دوسرے ہفتے میٹنگیں کر رہے ہیں اور ٹیمیں ایتھلیٹس کے ساتھ مستقل بنیادوں پر رابطے میں رہتی ہیں تاکہ پیش رفت کو چیک کیا جا سکے اور یہیقینی بنایا جا سکے کہ سب کچھ ٹھیک چل رہا ہے۔ آج کی جائزہ میٹنگ اسی پر تھی اور تمام ذمہ داران جو آج موجود تھے اس بات پر متفق تھے کہ اس ایشین گیمز میں ہندوستان اپنی بہترین کارکردگی کا مظاہرہ کرنے جا رہا ہے۔ حکومت ہو یا کھلاڑی سبھی اس بات کو یقینی بنانے کے لیے کوشاں ہیں کہ ایشین گیمز کی تیاری میں کوئی کسر باقی نہ رہ جائے۔
ایشین گیمز اس سال چین کے شہر ہانگ زو میں 23 ستمبر سے 8 اکتوبر تک ہونے والے ہیں جبکہ اولمپک کے کھیل آئمدہ سال فرانس کے شہر پیرس میں 26 جولائی 2024 سے 11 اگست 2024 تک ہوں گے۔
وزیراعظم کا دفتر
وزیراعظم نے چیتی چند کے موقع پر عوام کو مبارک باد دی
وزیراعظم جناب نریندر مودی نے چیتی چند کے موقع پر عوام کو مبارک باد دی ہے۔
جناب مودی نے ایک ٹوئٹ میں کہا:
‘’چیتی چند کے موقع پر عوام کو اور خاص طور پر سندھی برادری کو مبارک باد ’’۔
بھگوان جھولے لال کاخصوصی آشیرواد ہمیشہ ہم سب کو ملتا رہے۔ میں دعا کرتا ہوں کہ آنے والے سال میں سبھی کی خواہشات پوری ہوں۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
ش ح۔ ع م۔ رض
U-3658
(
وزارت دفاع
بنگلورو میں ایل سی اے تیجس پر ڈی آر ڈی او کے مقامی پاور ٹیک آف شافٹ کا پہلا کامیاب فلائٹ ٹیسٹ
پاور ٹیک آف  شافٹ کا پہلا کامیاب فلائٹ ٹیسٹ 14 مارچ 2023 کو بنگلورو میں لائٹ کامبیٹ ایئر کرافٹ  لمیٹڈ سیریز پروڈکشن  - 3 طیاروں پر کیا گیا۔ پی ٹی او شافٹ، ڈیفنس ریسرچ اینڈ ڈیولپمنٹ آرگنائزیشن ، چنئی کے وہیکل ریسرچ اینڈ ڈیولپمنٹ اسٹیبلشمنٹ  کے ذریعہ مقامی طور پر ڈیزائن اور تیار کیا گیا ہے۔
پی ٹی او شافٹ، جو ہوائی جہاز کا ایک اہم جزو ہے، مستقبل کے لڑاکا طیاروں اور ان کے اقسام کی ضروریات  کو پورا کرے گا اور مسابقتی لاگت کی پیشکش کرے گا اور دستیابی کے وقت میں کمی لائے گا۔ اس کامیاب ٹیسٹ کے ساتھ، ڈی آر ڈی او نے پیچیدہ تیز رفتار روٹر ٹیکنالوجی کو حاصل کرکے ایک بڑا تکنیکی کارنامہ انجام دیا ہے، جسے صرف چند ممالک نے حاصل کیا ہے۔
پی ٹی او شافٹ کو منفرد اختراعی پیٹنٹ شدہ ’فریکوئنسی اسپیننگ ٹکنیک‘ کے ساتھ ڈیزائن کیا گیا تھا، جو اسے مختلف آپریٹنگ انجن کی رفتار پر بات چیت کرنے کے قابل بناتا ہے۔ ہلکے وزن کا تیز رفتار، لیوبریکیشن فری پی ٹی او شافٹ ہوائی جہاز کے انجن گیئر باکس اور ایئر کرافٹ ماونٹیڈ ایکسیسری گیئر باکس کے درمیان زیادہ طاقت منتقل کرتا ہے، جو ڈرائیو لائن میں پیدا ہونے والے مِس الائنمنٹ کو ایکوموڈیٹ کرتا ہے۔
ایروناٹیکل ڈیولپمنٹ ایجنسی، سینٹر فار ملٹری ایئر ورتھینیس اینڈ سرٹیفکیشن، ڈائریکٹوریٹ جنرل آف ایروناٹیکل کوالٹی ایشورنس اور ہندوستان ایروناٹکس لمیٹڈ نے اس کارنامے کو انجام دینے کے لیے سی وی آر ڈی ای کے ساتھ مل کر کام کیا ہے۔ پی ٹی او شافٹ ٹیکنالوجی کو پہلے ہی گودریج اینڈ بوائس، ممبئی اور لکشمی ٹیکنالوجی اینڈ انجینئرنگ، کوئمبٹور کو منتقل کیا جا چکا ہے۔
وزیر دفاع جناب راج ناتھ سنگھ نے ڈی آر ڈی او ، پی ایس یو اور صنعت کی ستائش کرتے ہوئے کہا ہے کہ پی ٹی او شافٹ کا کامیاب حصول ’آتم نربھر بھارت‘ کی طرف ایک اور اہم سنگ میل ہے۔
سکریٹری، محکمہ دفاع آر اینڈ ڈی اور چیئرمین ڈی آر ڈی او ڈاکٹر سمیر وی کامت نے کہا کہ اس کامیابی نے ملک کی تحقیقی صلاحیت کو ظاہر کیا ہے اور یہ کامیابی آزمائشی طیاروں کے پروگراموں میں سرگرم تعاون دے گی۔
وزیراعظم کا دفتر
چھٹھ کے موقع پر وزیر اعظم کی مبارک باد
نئی دہلی، 20 /نومبر 2020 ۔ وزیر اعظم جناب نریندر مودی نے اہل وطن کو چھٹھ کے تہوار کے موقع پر مبارک باد دی ہے۔
ایک ٹوئیٹ میں جناب نریندر مودی نے کہا ہے کہ ’’سورج کی پرستش کے عظیم تہوار چھٹھ کی سبھی اہل وطن کو بہت بہت مبارک باد۔ ’چھٹی میّا‘ سبھی کو خوشی، خوش حالی اور سوریہ دیو کی قوت حیات عطا کریں۔‘‘
وزارت دفاع
ہندوستان و عمان نے فوجی تعاون اور بحری ایشوز پر مفاہمتی عرض داشت کی تجدید نو کی
ہندوستان اور عمان نے بتاریخ 20مئی 2021ء کو فوجی تعاون اور بحری ایشوز پر مفاہمتی عرض داشت کی تجدید نو کی۔فوجی تعاون پر مفاہمتی عرض داشت پر دستخط کرنے کا اجلاس وزارت دفاع مسقط میں منعقد کیا گیا ۔ اس دستاویز پر وزارت دفاع عمان کے سیکریٹری جنرل ڈاکٹر محمد بن ناصر الزابی اور عمان میں ہندوستان کےسفیر جناب منو مہاور نے دستخط کئے۔
بحری ایشوز پر تعاون کے سلسلے میں مفاہمتی عرض داشت پر عمان کی رائل نیوی کے کمانڈر اور بحری حفاظتی کمیٹی کے سربراہ ریئر ایڈمرل سیف بن ناصر الرہبی اور جناب منومہاور نے بحری حفاظتی مرکز میں دستخط کئے۔